Ahed Tamimi

Ahed Tamimi, anke Ahed al-Tamimi (en l'araba: عهد التميمي) (naskis la 31ma di januaro 2001, Nabi Sali) esas militema palestinano qua divenis simbolo di rezisto kontre l'Israelan okupo di la Palestinana teritorii.

La 15ma di decembro 2017 en Cisjordania, teritorio plu kam 50 yari okupata da Israel Ahed Tamimi frapas du militeri Israelana qui apogas kontre mureto. La ceno filmagesis e tre rapide difuzeskas per la sociala komunikilaro. La 19ma di decembro Ahed arestesas e kondamnesas a 8 monati en karcero. El liberigesas la 29ma di julio 2018 e quik komencas internaciona voyajo ube el duras elua militemeso.

La 6ma di novembro 2023 el itere arestesas e pose liberigesas la 29ma di novembro 2023 en kadro di armistico humanal en la Gaza-strio.

kategorio:Israelan-Palestina Konflikto
kategorio:Palestinani